甘丙昌

甘丙昌，名大琛，字棠牧，四川順慶府鄰水縣人，道光十九年己亥科舉人，咸豐五年六月任四川太平縣（今萬源縣）訓導。重修學署『題新設太平縣要缺繁疲難府東一百里……訓導。甘丙昌。順慶人。舉人。五年六月選』。[琉璃厰中間路南榮祿堂]《大清縉紳全書》同治八年冬，晚清詩人，著《生香閣詩草》（〈杜牧之墓〉、〈蘇門〉）『甘丙昌。字棠牧。鄰水人。道光己亥舉人。官太平教諭。有生香閣詩草』。《晚晴簃詩匯》卷一百四十三『甘丙昌。原名大琛。道光己亥亞元。任太平教諭』。〔光緒卅三年〕《鄰水縣續修誌》『甘丙昌。字棠牧。鄰水舉人。咸豐二年任訓導。重修學署。賦薄宦二章以見志。山川豈不好。薄宦比沈冥。雪壓草根白。春來花樹青。狂思飛酒榼。渴懶注茶經。酩酊真長策。時風忌獨醒。寄興詩千首。浮生酒百壺。寬胸求紫蔻。伏膝遠青蒲。武庫誰驍將。文巾半腐儒。黃精燒未得。莫厭食精粗』。〔民國〕《萬源縣誌》卷四。逆賊藍大順犯太平，城陷被執且挾之去後，不知死所「閱亡友甘棠牧廣文生香閣詩稿，慨然題此，有序。君名丙昌，鄰水人。少負不羈才，詩積數千首，頗傷於繁，而獨到處迴出尋常蹊徑。與余初識於閬中王藕船明經座中，又十年，官太平縣教官，得重遇於綏定府。無何，逆賊藍大順犯太平，城陷被執，且挾之去，後不知死所。其詩爲顧霽厓司馬宗煃所刋，是能篤友誼者。初聞君死痛詩亡，喜見遺編友善藏。才出過人偏折福，骨埋何處不還鄕。論交共笑嵇康嬾，對酒猶憐杜牧狂。地下精魂如再世，應多奇句弔沙場。史事毫芒儘力搜，天荒鑿破定千秋。記曾雨夜聽絃管，倦借書函作枕頭。五十年光因客老，一雙淚眼替花愁。當時亦有商量語，魑魅文章竟爾休。绥定將別時，擬訂其全稿，未果。」，《玉笙樓詩錄》卷九20-21頁。

註釋

Category:清朝太平縣訓導
Category:鄰水人